**

Felhívás a Szlovákiai Magyar Pedagógusok Szövetsége Díjakra

 A Szlovákiai Magyar Pedagógusok Szövetsége **2021. május 29-30-án** Rozsnyón megrendezi a **Szlovákiai Magyar Pedagógusok XXVI. Országos Találkozóját.** A pedagógustalálkozón a Felvidéki Magyar Pedagógus Díj mellett átadásra kerül a ***Szlovákiai Magyar Pedagógusok Szövetsége Díj*** *öt kategóriában.*
 A díjak azoknak a pedagógusoknak ítélhetők oda, akik a szlovákiai magyar közoktatásban kiváló eredményeket értek el, illetve azoknak a személyeknek, akik tevékenységükkel hathatósan támogatják a magyar nyelvű oktatást, az SZMPSZ tevékenységét.

*Jelölni az alábbi kategóriákban lehet:*

***1. A tehetségek felkarolásáért és gondozásáért
2. Pedagógus életpálya díj
3. Kiváló módszertani, nevelési, szakmai és tudományos eredményekért, illetve azon pedagógusok számára, akik a hazai magyar közoktatás megmaradását, fejlesztését, az anyanyelvű kulturális örökségünk megtartását szolgálták. Tevékenységükkel hozzájárultak nemzeti értékeink megmaradásához.***

***4. A szlovákiai magyar nyelvű oktatást támogató tevékenységért***

**5**. ***Óvodapedagógusok, nevelők és szakszolgálatot ellátó SZMPSZ- tagok részére, kiváló módszertani és nevelési eredményekért***

 Javaslatot tehetnek magánszemélyek és közösségek. A díjra javasolt személynek, - kivételt képez a 4. pont - SZMPSZ tagnak kell lennie. A díjak odaítéléséről az SZMPSZ Országos Elnöksége dönt.

 Az SZMPSZ ezúton is kéri tagjait, alapszervezeteit és területi választmányait, hogy ebben az évben a díjazottakra tett javaslataikat **2021. március 30-ig** elektronikus levélben pdf formátumban juttassák el az elnok.szmpsz@gmail.com címre. A határidő után érkezett javaslatokat nem tudjuk elfogadni.
 A formanyomtatvány a [www.szmpsz.sk](http://www.szmpsz.sk) honlapról tölthető le.

Komárom, 2021. március 1.

 SZMPSZ OE